O strane existujúcej v rokoch 2009 – 2021 pozri *MOST – HÍD.*

Sídlo na Trnavskej ceste 37
**MOST – HÍD 2023** (v rokoch 2004 – 2011 **Strana regiónov Slovenska**, v rokoch 2011 – 2013 **Strana živnostníkov Slovenska**, v rokoch 2013 – 2023 **Maďarská kresťanskodemokratická aliancia – Magyar Kereszténydemokrata Szövetség**, skratka **MKDA-MKDSZ**) je regionálna a etnická mimoparlamentná stredová až stredopravicová politická strana maďarskej menšiny na Slovensku. Predsedom strany je László Sólymos.

18. mája 2023 strana po prevzatí Lászlóm Sólymosom avizovala predvolebnú spoluprácu so stranou MODRÍ – Európske Slovensko Mikuláša Dzurindu (následne premenovanou na Modrí, Most – Híd) potom, čo Sólymosova platforma oznámila vystúpenie z projektu SZÖVETSÉG–ALIANCIA v reakcii na umiestnenie Györgya Gyimesiho na kandidátku.

História
--------

Strana bola zaregistrovaná na Ministerstve vnútra SR 14. júna 2004 pod pôvodným názvom *Strana regiónov Slovenska*. Prvým predsedom strany sa stal Róbert Glück, niekdajší zakladateľ SOP a spolupracovník Rudolfa Schustera. 
Po jeho smrti bola strana niekoľko rokov bez predsedu a v roku 2007 sa stal predsedom RSDr. Vladimír Ponický, CSc. 
V roku 2011 strana opäť zmenila vedenie aj názov. Predsedom strany už pod novým názvom *Strana živnostníkov Slovenska* sa stal Vladimír Krivjaník. Zatiaľ posledná zmena názvu strany bola na ministerstve vnútra zaregistrovaná 9. októbra 2013, odkedy strana pôsobí pod súčasným názvom Maďarská kresťanskodemokratická aliancia – Magyar Kereszténydemokrata Szövetség.

### Maďarská kresťanskodemokratická aliancia – Magyar Kereszténydemokrata Szövetség

Prvé informácie o snahe založiť novú maďarskú stranu s názvom Maďarská kresťanskodemokratická aliancia sa objavili v októbri 2012, kedy jej zakladatelia Csaba Fehér a János Sárközi oznámili, že začínajú zbierať podpisy občanov, ktorí súhlasia so vznikom strany. 
V marci 2013 obaja potvrdili, že majú zozbieraných už vyše 5 000 podpisov. 
Nakoniec strana vznikla potichu aj bez podpisov 9. októbra 2013, keď bola v registri strán ministerstva vnútra zaregistrovaná zmena názvu strany Strana živnostníkov Slovenska na súčasný názov strany a tak isto bola zaregistrovaná zmena predsedu.

### Volebné obdobie 2016 – 2020

MKDA-MKDSZ v parlamentných voľbách získala strana len 0,09 % odovzdaných platných hlasov, nedosiahla 5 % hranicu zvoliteľnosti a tak sa nedostala do Národnej rady.

V októbri 2019 sa MKDA-MKDSZ dohodla so stranami MOST – HÍD a SMK-MKP na volebnej spolupráci v súvislosti s nadchádzajúcimi parlamentnými voľbami vo februári 2020. Ku spolupráci maďarské strany prinútili najmä prieskumy verejnej mienky, ktoré všetkým stranám po dobu niekoľkých mesiacov predpovedali výsledok pod hranicou zvoliteľnosti a takto chcel strany zabrániť prepadnutiu hlasov. O volebnom lídrovi kandidátky sa ešte rozhodne, pravdepodobne to bude člen MOST – HÍD, avšak nie predseda Béla Bugár. Spoločná strana do volieb bude niesť meno „Strana regiónov Most MK", pričom vznikne premenovaním MKDA-MKDSZ na volebnú stranu.

### Transformácia na MOST – HÍD 2023

Po oznámení, že na kandidátnej listine strany SZÖVETSÉG–ALIANCIA, do ktorej sa zlúčili v roku 2021 strany SMK-MKP, MOST-HÍD a Összefogás-Spolupatričnosť do parlamentných volieb v septembri 2023 bude György Gyimesi, ohlásili niektorí členovia Aliancie z bývalého Mostu 16. mája 2023, že Alianciu opúšťajú. Na čele s bývalým predsedom Mostu, Lászlóm Sólymosom následne vstúpili do strany MKDA a 18. mája 2023 stranu premenovali na *MOST – HÍD 2023*. Novým predsedom strany sa stal Sólymos, strana ohlásila, že bude spolupracovať so stranou Modrí – Európske Slovensko expremiéra Mikuláša Dzurindu. Do parlamentných volieb 2023 bude slúžiť Dzurindova strana ako volebná strana, ktorá nahradí regulárnu dvojkoalíciu, z tohto dôvodu sa 25. mája 2023 premenovala na názov Modrí, Most – Híd.

Predsedovia strany
------------------

* 2004 – 2005: Róbert Glück
* 2005 – 2007: strana bola bez predsedu
* 2007 – 2011: Vladimír Ponický
* 2011 – 2013: Vladimír Krivjaník
* 2013 – 2023: Csaba Fehér
* 2023 – súčasnosť: László Sólymos

Volebné výsledky
----------------

Strana sa zúčastnila volieb do Národnej rady v roku 2012 pod vtedajším názvom Strana živnostníkov Slovenska a získala v nich 0,15 % hlasov.

Referencie
----------

1. ↑  TERAZ.SK. *MKDA sa premenovala na Most-Híd 2023, bude spolupracovať s Modrými* [online]. TERAZ.sk, 2023-05-18, [cit. 2023-05-29]. Dostupné online.
2. ↑  TASR. MKDA sa premenovala na Most-Híd 2023, bude spolupracovať s Modrými. *teraz.sk* (Bratislava: TASR), 2023-05-18. Dostupné online [cit. 2023-05-20].
3. ↑  
 *Róbert Glück: Súčasné vedenie mesta vedelo, že ide do "lajna"* [online]. www.korzar.sme.sk, 25.7.2001, [cit. 2013-11-15]. Dostupné online.
4. ↑  
 *Podivuhodná Strana regiónov Slovenska* [online]. www.blog.sme.sk, 25.6.2009, [cit. 2013-11-15]. Dostupné online.
5. ↑  
 *Na Slovensku vzniká nová maďarská strana* [online]. TASR, 24.10.2012, [cit. 2013-11-15]. Dostupné online.
6. ↑   *Vznikne nová maďarská politická strana* [online]. TA3, 5.3.2013, [cit. 2013-11-15]. Dostupné online. Archivované 2015-06-10 z originálu.
7. ↑  MIKUŠOVIČ, Dušan. *Maďarské strany sa dohodli na spoločnej kandidátke s názvom „Strana regiónov Most MK"* [online]. Denník N, 18.10.2019, [cit. 2019-10-18]. Dostupné online.
8. ↑  TASR. MKDA sa premenovala na Most-Híd 2023, bude spolupracovať s Modrými. *teraz.sk* (Bratislava: TASR), 2023-05-18. Dostupné online [cit. 2023-07-31].
9. ↑  MAJERČÍNOVÁ, Adriána Belej. Na svete je strana Modrí, Most – Híd. Dzurinda potvrdil dohodu so Sólymosom. *Pravda* (Bratislava: OUR MEDIA SR), 2023-05-25. Dostupné online [cit. 2023-07-31]. ISSN 1336-197X.
10. ↑   *Voľby do NR SR 2012 – Počet a podiel platných hlasov odovzdaných pre politické strany* [online]. Štatistický úrad SR, 11.3.2012, [cit. 2013-11-15]. Dostupné online. Archivované 2012-03-14 z originálu.

Externé odkazy
--------------


|  |  |
| --- | --- |
| Portal | Slovenský portálPolitický portál |

* MOST – HÍD 2023, oficiálny web
* MOST – HÍD 2023 v registri strán Ministerstva vnútra SR

| * z
* d
* u
Politické strany a hnutia na Slovensku |
| --- |
| Parlamentné strany | 
* HLAS – sociálna demokracia
* Kresťanská únia
* KDH
* Progresívne Slovensko
* SaS
* SNS
* SLOVENSKO
* SMER – SD
* ZA ĽUDÍ
* ŽIVOT

 |
| Mimoparlamentné strany | 
* ApS
* Demokrati
* Demokrati Slovenska
* DS
* DOMOV-NS
* FÓRUM
* JABLKO
* KARMA
* KSS
* Košická strana
* ĽS Naše Slovensko
* MES
* MOST – HÍD 2023
* MySlovensko
* NK/NEKA
* NOVA
* OKS
* ODS – Občianski demokrati Slovenska
* Piráti
* PSN
* PRINCÍP
* REPUBLIKA
* SDKÚ – DS
* SIM
* Skúsme to inak
* Slovenská ľudová strana (SĽS)
* Slovenské Hnutie Obrody
* Slovenský PATRIOT
* SLOVEXIT
* SME RODINA
* Socialisti.sk
* SOM SLOVENSKO
* SOSK
* SPOLOČNE OBČANIA SLOVENSKA
* SPRAVODLIVOSŤ
* STAROSTOVIA A NEZÁVISLÍ KANDIDÁTI
* STRANA MODERNÉHO SLOVENSKA (SMS)
* SRK
* SRDCE vlastenci a dôchodcovia – SNJ
* SZÖVETSÉG – ALIANCIA
* Team Bratislava
* Tím Kraj Nitra
* TÍM RUŽINOV
* ÚSVIT
* Vlastenecký blok
* Volt SK
* ZDRAVÝ ROZUM
* Zmena zdola, DÚ

 |
| Zaniknuté strany | 
* ADS
* ANO
* APR
* AZEN
* DS
* DÚ
* DÚS
* DOBRÁ VOĽBA (DV)
* DOMA DOBRE
* EDS
* HPSR
* ĽS-HZDS
* HZDS
* IDEA
* JS
* KSS ’91
* KDS
* Kresťanskí demokrati
* Mladí ľudia
* MOS
* MS
* MÁME TOHO DOSŤ !
* MOST – HÍD
* NAJ
* NDS
* NAS
* ND
* OK
* OL
* PATRIOTI
* PSNS
* PRÁVO A SPRAVODLIVOSŤ
* PD
* RIS
* RSS
* SDK
* SKS
* Slovenská liga
* SMK-MKP
* SNJ
* SLNKO
* SLOVENSKO DO TOHO !
* SP
* SP-NS
* SDA
* SDSS
* Spolužitie
* SDĽ (1990)
* SDĽ (2005)
* SOP
* SRÚS
* STS
* SZ
* SZS
* SZSZO
* TIP
* ŠANCA
* VLASŤ
* ZRS
* ZV
* Z-SNP
* ZKS

 |
| *Aktualizované k 12. februáru 2024. Medzi súčasné strany nie sú zahrnuté strany v likvidácii. Obsahuje len strany pôsobiace na Slovensku po 1. januári 1993.***^1**  Strany so zastúpením medzi nezaradenými poslancami |